CELEX: 31995R2137
Language: da
Date: 1995-09-07
Title: Kommissionens forordning (EF) nr. 2137/95 af 7. september 1995 om ændring af forordning (EØF) nr. 3719/88 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter

Avis juridique important

|

31995R2137

Kommissionens forordning (EF) nr. 2137/95 af 7. september 1995 om ændring af forordning (EØF) nr. 3719/88 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter  

EF-Tidende nr. L 214 af 08/09/1995 s. 0021 - 0021

KOMMISSIONENS FORORDNING (EF) Nr. 2137/95 af 7. september 1995 om ændring af forordning (EØF) nr. 3719/88 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 9, stk. 2 og artikel 13, stk. 11 samt de tilsvarende bestemmelser i de andre forordninger om fælles markedsordninger for landbrugsprodukter, ogud fra følgende betragtninger:Efter artikel 23, stk. 1, i Kommissionens forordning (EØF) nr. 3719/88 (3), senest ændret ved forordning (EF) nr. 1199/95 (4), kan en medlemsstat, når der for de udførte produkter ikke kræves fremlæggelse af eksportlicens, men der er forudfastsat eksportrestitution, anvende en forenklet procedure, der går ud på, at forudfastsættelsesattesten kan opbevares af den myndighed, der i denne medlemsstat er ansvarlig for udstedelse af attester og udbetaling af restitutioner, uden at attesten forelægges udførselstoldstedet; den forenklede procedure er indført, fordi forudfastsættelsesattesten ikke er en rigtig eksportlicens, men blot et middel til forudfastsættelse af restitutionen;efter Rådets forordning (EF) nr. 3290/94 (5) ydes der kun restitution efter anmodning herom og mod fremlæggelse af en eksportlicens med forudfastsættelse af restitutionen; for flere produkter kræves der kun en licens for ydelse af restitutionen;udtrykkene »forudfastsættelsesattest for restitution« og »eksportlicens med forudfastsættelse af restitution« forekommer begge i de forskellige sprogudgaver af EU-bestemmelserne på landbrugsområdet, og de kan skabe forvirring om anvendelsesområdet for artikel 23 i forordning (EØF) nr. 3719/88; betingelserne for anvendelse af artikel 23 bør derfor fastlægges nærmere;de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -UDSTEDT FØLGENDE FORORDNING:Artikel 1 I artikel 23 i forordning (EØF) nr. 3719/88 indsættes som stk. 5:»5. Denne artikel gælder også for produkter, for hvilke en eksportlicens med forudfastsættelse af restitutionen kun kræves for ydelse af restitutionen.«Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes fra den 1. juli 1995.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 7. september 1995.På Kommissionens vegneFranz FISCHLERMedlem af Kommissionen(1) EFT nr. L 181 af 1. 7. 1992, s. 21.(2) EFT nr. L 179 af 29. 7. 1995, s. 1.(3) EFT nr. L 331 af 2. 12. 1988, s. 1.(4) EFT nr. L 119 af 30. 5. 1995, s. 4.(5) EFT nr. L 349 af 31. 12. 1994, s. 105.